Exqrch/balinese-Komodo-pixelgpt huggingface dataset:
kota Sawahlunto kacatet ring Museum Rékor Indonésia dados acara pinih akéh krana kasarengin oleh 16.322 diri. Acara Makan Bajamba pinih ageng liyanan wénten ring tanggal 11 Agustus 2018, rikala kamargiang upacara pangukuhan prajuru LKAAM Kabupatén Solok, antuk akeh jamba nganti 1000. Nenten kapastika saking pidan dresta puniki ngelimbak miwah kamargiang ring Kabupatén Solok. Sakéwanten kayakinin olih krama wawidangan irika, pinaka dresta Makan Bajamba sampun
irika, pinaka dresta Makan Bajamba sampun kamargiang saking riin. Genah pamargian Makan Bajamba ketahne kakait sareng upacara sané kamargiang. Pinaka upacara keagamaan, punika tradisi Makan Bajamba kamargiang ring surau utawi masjid. Pinaka upcara adat, ketahné kamargiang ring kantor KAN, balai adat miwah sané liyanan. Dresta Makan Bajamba dados silih tunggil rupa kasinarengan panjak Solok ring rangka ngajaga pasemetonan. Tata cara. Ring Makan Bajamba wenten
Tata cara. Ring Makan Bajamba wenten parikrama sané unik sekadi megibung, kakawitin saking cara ngajeng, cara magenahang ajengan taler soroh ajengan. Ajengan sané kagenahang ketahné madaging artos sané mapaiketan sareng proses upacara punika, minakadi randang, cancang dagiang, gulai jangan nangka utawi embung sané kacampuh basa-basa. Wénten taler beras pulut, pinyaram, kalamai taler makudang ajengan khas liyanan. Bancakan ajengan punika dados ajengan sané patut kasediayang
punika dados ajengan sané patut kasediayang ring Makan Bajamba, siosan wénten ajengan wewehan, minakadi godok, kué loyang, kué sapik miwah lapek bugih. Genah ngajeng patut kamargiang ring jero ruangan. Dresta puniki katah kamargiang ring rahina ageng agama Islam miwah ring makudang upacara adat, pesta adat, miwah paruman utama liyanan. Tokoh sané ngamargiang ring acara Makan Bajamba maplarapan antuk acara adat inggih punika niniak mamak,
acara adat inggih punika niniak mamak, pangulu ring sisi purusa miwah pradana ring acara pawiwahan kulawarga, siosan wénten kulawarga asoroh, wong "salingka nagari", taler "induak bako"/kulawarga semeton ajik rabi purusa utawi pradana. Nasi kagenahang ring duur dulang (utawi piring gadang), bukit nasi sané ageng kagenahin ulam miwah jangan. Jadma sané ngajeng patut malinggih masila miwah ngaryanin lingkehan. Asiki porsi nasi gabungan (nasi miwah ulam
porsi nasi gabungan (nasi miwah ulam jangan) sané kaajeng olih "ciek selo" (asela) sané madaging lima nganti kutus jadma. Ring proses Makan Bajamba patut nyarengin parikrama-parikrama nénten kasurat sané sampun kacumpu sinarengan, sekadi parikrama malinggih malingkeh, ajengan nénten dados makutang, nenten dados ngenehang kita utawi "centang parenang". Murda malinggih para lanang masila sapunika sané istri malinggih masimpuh. Asela utawi asiki "Ciek selo" maduwé pamucuk
utawi asiki "Ciek selo" maduwé pamucuk satunggil sané ketahné pinaka tuan umah utawi panyanggra tamiu sané masesana ngenahang ulam jangan ring duur bukit nasi. Rikala ngajeng nenten dados masuara, utawi olih wong Minang kasengguh "mancapak", ritatkala ngajeng nenten dados ngerajingang tangan ring cangkem, sakéwanten antuk ngentungang nasi nuju cangkem nganggen tangan. Ketahne tangan kiwa magenah ring ring tangan tengen mangda prasida nyangglak nasi sané
tengen mangda prasida nyangglak nasi sané ulung mangda nenten macelep nuju talam. Ten kadadosang ngedengkuk, mangda nenten mingalangin sané liyanan ngajeng. Siosan punika iraga patut nelasang makasami nasi sané wénten ring ajeng iraga. Sesampun wusan iraga patut ngantosang sané liyanan puput, yén durung puput iraga nénten dados ngawacikin tangan. Pustaka.
Sup konro Sup konro inggih punika ajengan sup iga sapi khas Indonésia sané maasal saking Bugis miwah Makassar. Sup puniki ketahné kakaryanin saking lakaran iga sampi utawi ulam sampi. Ajengan makuah sané mawarna soklat selem puniki ketah kaajeng sareng burasa miwah tipat sané kagetep-getep. Warna selem puniki maasal saking kluwek sané mawarna selem. Mabasa santukan ring jeroné nganggén ketumbah. Rasa lalah miwah mabasa puniki
ketumbah. Rasa lalah miwah mabasa puniki kakaryanin saking campuhan basa-basa, minakadi ketumbah, keluwak, akedik pala, kunyit, cekuh, kayu manis, asem, don limo, cengkéh, miwah janggar ulam. Soroh. Konro sujatiné karatengin makuah ring rupa sup sané akéh basa-basa ipun, sakéwanten mangkin wénten soroh tuh sané kasengguh "Konro bakar" punika iga sampi bakar antuk basa khas konro. Konro bakar ketahné taler kasajiang sareng sup konro sané
taler kasajiang sareng sup konro sané magenahang ring genah liyanan. Pustaka.
21 Désémber 21 Désémber inggih punika rahina katelungatus seket papat (354) (ka-355 ring warsa Kabisat) miwah rahina ka-selikur (21) ring sasih Désémber saking Kaléndér Grégorian utawi Kaléndér Julian. Paindikan. Paindikan ring tanggal puniki. Embas. Ipun sané embas ring tanggal puniki. Seda. Ipun sané seda ring tanggal puniki. Piodalan. Piodalan ring tanggal puniki. 20 Désémber - 21 Désémber - 22 Désémber Pustaka.
Patung Jalesveva Jayamahé Monumen Jalesveva Jayamahe utawi Monjaya inggih punika silih tunggil monumen sane magenah ring Kota Surabaya, Jawa Timur. Monumen puniki kawangun olih Pamucuk Staf Angkatan Darat Maritim Indonesia sane kalanturang malih olih Laksamana TNI bapak Muhamad Arifin lan karancang olih bapak Nyoman Nuarta. Lianan pinaka monumen, wangunan puniku taler kaangen pinaka mercusuar antuk kapal-kapal sane wenten ngalintangin ring genahe puniki. Babad. Kawentenan
ngalintangin ring genahe puniki. Babad. Kawentenan wangunan monumen Patung Jalesveva Jayamahé puniki kakarsan sane kapartama olih Pamucuk Staf Angkatan Darat Maritim Indonesia sane kalanturang malih olih Laksamana TNI bapak "Muhamad Arifin" lan karancang olih bapak "Nyoman Nuarta" sane wewangunannyane kakawitin nemonin petekan masehi 5 desember warsa 1990 lan wewangunannyane puput kantos karesmiang ring petekan masehi 5 desember warsa 1996 olih dane Bapak Presiden Republik
1996 olih dane Bapak Presiden Republik Indonesian bapak Soeharto. Acara paresmian monumene puniki mapaiketang ri sajeroning rahina wanti warsa TNI AL ( sane dumun kawastanin rahina Armada TNI AL. Patung Jalesveva Jayamahé tegehnyane wantah 31 meter sane kawangun ring duurin wewangunan gedung sane tegehnyane wantah 29 meter, taler yening katotalang makasami tegeh wewangunan puniki saking gedung kantos patung ngamolihang tegehnyane waenten 60 meter. Ring
ngamolihang tegehnyane waenten 60 meter. Ring sisi-sisi tembok gedung puniki kabuat ukiran pandil babad kapahlawanan utawi para wiranegara pejuang-pejuang bahari (TNl AL) saking jaman sadurung revolusi kantos ring warsa 90-an. Gedung puniki taler kaangge pinaka '"Executive Meeting Room” utawi genah para pamucuk negara ri tatkala ngalaksanayang pasamuan. Desa Ujung sane pinaka wewidangan K"ota Pahlawan" Surabaya pastika sampun nenten sida kapisahang ri sajeroning kawentenan TNI
sida kapisahang ri sajeroning kawentenan TNI AL, inggih punika kawentenan duk parebutan Kaigun SE 21/24 Butai duk petekan masehi 3 Oktober warsa 1945. Ri tatkala punika para Bahariawan Penataran Angkatan Laut (PAL) masumpah antuk nguncarang "Saya rela dan iklas mengorbankan harta benda maupun jiwa raga untuk Nusa dan Bangsa" sane madue artos "Titiang Lascarya Mangaturang Jiwa miwah Anggan Titiang ring Nusa lan Bangsa". Santukan
Titiang ring Nusa lan Bangsa". Santukan kawentenan unteng babad TNI AL akeh paiketannyane ring desa ujung, manadosang Desa Ujung kantos rauh mangkin kaangge pinaka Pangkalan Utama utawi "Home Base" kapal-kapal perang TNI AL sane ageng-ageng, punika taler maka dasar babad kawentenan Monumen Jalesveva Jayamahe kawangun ring desa Ujung Surabaya. Patitis. Patung Jalesveva Jayamahé ngambarang Sang Perwira TNI menengah Angkatan Laut sane mabusana jangkep antuk
Angkatan Laut sane mabusana jangkep antuk pangangge Tenue PDU 1 sane marepin ka segara sane suksmannyane mangda para truna-trunine satata jengah lan nenten jerih ngalangkunin sagara manuju tatujon sane katuju inggih punika cita-cita bangsa Indonesia. Monumen Jalesveva Jayamahe puniki taler mapaiketan ri sajeroning motto angkatan laut Jalesveva Jayamahe sane madue artos "Di Laut Kita Berjaya" utawi "Jayaning Ring Segara". Undagi. Kawentenan wangunan monumen Patung
Segara". Undagi. Kawentenan wangunan monumen Patung Jalesveva Jayamahé puniki kakarsan sane kapartama olih Pamucuk Staf Angkatan Darat Maritim Indonesia sane kalanturang malih olih Laksamana TNI bapak "Muhamad Arifin." Sane pinaka undagi wawungan monumen puniki inggih punika silih tunggil undagi patung saking bali sane mapesengan bapak Drs. Nyoman Nuarta sane matunggilan sareng Nyoman Nuarta Group sane ngawitin ngawangun patung piniki nemonin petekan masehi 5 desember
piniki nemonin petekan masehi 5 desember warsa 1990 lan wewangunannyane puput kantos karesmiang ring petekan masehi 5 desember warsa 1996 olih dane Bapak Presiden Republik Indonesian bapak Soeharto.
Jongmyo (Seoul) Jongmyo (Hangul: 종묘; Hanja: 宗廟) inggih punika silih tunggil klenténg Konfusianisme sané anggén antuk ngalestariyang upacara pikélingan majeng para pitara raja miwag ratu Dinasti Joseon Koréa (1392–1897). Mawit saking UNESCO, klenténg puniki dados klenténg Konfusianisme krajaan pinih purwa sané kalestariyang miwah upacara ritual ngalanturang dresta sané katetapang ring abad ka-14. Kuil sekadi puniki wénten rikala aab Tiga Krajaan Koréa (57–668), sakéwanten nénten
Tiga Krajaan Koréa (57–668), sakéwanten nénten kajaga sué. Kuil Jongmyo ngarajing ring lis Tetamian Jagat UNESCO ring warsa 1995. Puri Changdeok miwah Puri Changgyeong magenah ring kalér Jongmyo. Yulgok-ro ngawelasang Jongmyo saking puri ring warsa 1932 nganti 2019, Ngantos Yulgok-ro kagentosin dados terowongan marga miwah hubungan riantara Jongmyo miwah puri kaulihang. Wangunan utama Jongmyo kawangun ring sasih Oktober 1394 rikala Taejo, pangadeg miwah raja
1394 rikala Taejo, pangadeg miwah raja kapertama Joseon, ngingsirang ibukota nuju Hanseong (mangkin Seoul). Klenténg punika puwun olih api ring Invasi Jepang ring Korea (1592–1598), salanturné kawangun malih ring pamahbah warsa 1600-an. Klenténg tetep dados genah upacara majeng pitara Jongmyo Daejae, ring dija trah kulawarga kakaisaran minghormatin atman pitara ipun sesampun séda. Pustaka.
Tari Indang Tari Indang utawi Tari Dindin Badindin inggih punika silih tunggil sasolahan sane kaloktah ring Propinsi Sumatera Barat pamekasnyane ring wawidangan Pariaman, suku Minangkabau. Kruna "indang" ring wastan sasolahan puniki wit saking basa Minang sane maartos rebana alit. Wastan tiosan saking Tari Indang inggih punika Tari Dindin Badindin. Sasolahan puniki pinaka asil akulturasi budaya agama Islam miwah budaya lokal Minang. Kawentenan kesenian puniki
budaya lokal Minang. Kawentenan kesenian puniki kabakta olih para ulama Islam saking wawidangan Aceh ka tanah Padang Pariaman. Pangawitnyane, Tarian Indang puniki pinaka sarana nglimbakang ajahan Agama Islam ring krama Minang. Sasolahan puniki taler madue kawigunan pinaka kebutuhan rohani. Lelintihan. Tari Indang ping ajeng kauningayang olih Syekh Burhanuddin duk abad ka-13 utawi abad ka-14. Indike puniki sajeroning nyobiahang ajahan agama Islam ring Sumatera Barat.
ajahan agama Islam ring Sumatera Barat. Ring pustaka tiosan, sasolahan sane kabaos pinaka Tari Dindin Bandinding puniki sujatinnyane wit saking para pedagang Arab sane sedek malabuh ring Minangkabau. Tiosan madolan, taler matatujon nyobiahang agama Islam ring wawidangan Sumatera Barat malarapan jalur perdagangan. Ring jalur puniki kamargiang interaksi pedagang Arab miwah krama pasisi tanah Minang. Wusan punika, kabaos silih tunggil agamawan pangiring Syekh Burhanuddin sane
tunggil agamawan pangiring Syekh Burhanuddin sane mapesengan Rapa'I, ngawi nguningayang Tarian Indang sajeroning pestipal perayaan Tabuik ring pariaman. Pestipal puniki pinaka perayaan lokal krama sane nyeneng ring wawidangan pasisi pasih Sumatera Barat. Pestipal puniki taler matatujon mikelingin lebarnyane Imam Husein bin Ali, cucu saking Nabi Muhammad SAW. Saking punika, Tarian Indang setata kasolahang sajeroning perayaan Tabuik kantos mangkin. Pangawitnyane, Rapa'I nganggen perkusi minakadi rebana
Pangawitnyane, Rapa'I nganggen perkusi minakadi rebana pinaka alat musik pangiringnyane. Daweg punika, sasolahan puniki kaanggep pinaka sasolahan sane sakral duaning madaging "sipatuang sirah" utawi kelompok anak lingsir sane madue kekuatan gaib sajeroning kelompok sasolahannyane. Kawigunan. Sasolahan puniki madue kawigunan pinaka media dakwah para ulama sajeroning nyobiahang agama Islam. Tiosan punika, sasolahan puniki taler madue uger-uger ring pementasannyane. Wenten kalih soroh uger-uger pementasan tari, inggih
kalih soroh uger-uger pementasan tari, inggih punika uger-uger Indang munggah miwah tedun. Tarian Indang munggah puniki jagi kasolahang ring pangawit utawi rahina kapertama ring jam 11-12 wengi. Indang tedun kasolahang ritatkala sanja utawi nyaluk wengi sawusan solat Magrib. Sakewanten mangkin, uger-uger inucap sampun nenten kanggen malih. Sasolahan tradisional puniki nyihnayang indik krama Padang Pariaman sane pinih sadarana. Saling menghormati miwah patuh ring titah Tuhan
menghormati miwah patuh ring titah Tuhan Yang Maha Esa. Yening ring panagwitnyane, sasolahan puniki wantah pinaka media dakwah, nganutin aab jagate, kawigunan asolahan puniki manados sasolahan panglila cita. Gerakan. Gerakan persembahan. Gerakan kapertama Tarian Indang kawastanin pinaka erakan persembahan. Puniki duaning ring gerakan sane kasolahang madue makna pinaka pakeling miwah penghormatan majeng anak sane madue jasa sajeroning nyobiahang agama Islam. Tiosan punika, gerakan puniki
agama Islam. Tiosan punika, gerakan puniki taler madue kawigunan miwah makna pinaka nunas pangampura majeng pemuka adat miwah "mamak" lan "ninik" sane sampun rauh ring pementasan inucap. Nenten lali, nunas ampura miwah penghormatan taler katujuang kelompok tari tiosan sane sampun miwah jagi masolah. Gerakan inti nago. Ring gerakan inti puniki wenten makudang-kudang gerakan minakadi "antak siku, bago baranang," miwah "alang tabang." Makna gerakan puniki
miwah "alang tabang." Makna gerakan puniki pinaka cerita sane nyritayang utsaha sane kamargiang mangda ngamolihang tatujonnyane. Punika taler mapaiketan sareng perjuangan ulama miwah pendakwah sajeroning nyobiahang ajahan agama Islam ring masa sane sampun lintang. Gerak alang tabang nyritayang indik rasa bagia miwah seneng krama sawawidangan. Gerakan penutup. Gerakan penutup inggih punika ragam gera panguntat sane kasolahang olih pragina sadurung muputin sasolahan. Gerakan puniki nyihnayang
sadurung muputin sasolahan. Gerakan puniki nyihnayang indik nunas pangampura majeng krama tanah Minang. Tiosan punika, gerakan puniki taler pinaka simbol nunas ampura majeng para pamiarsa sane sampun miarsayang sasolahan. Pola Lantai. Manut pementasan sasolahan, ketahnyane sasolahan puniki kasolahang antuk nganggen pola lantai horizontal, pragina wantah ngawentenang saki pormasi utawi bajar sane beneng kemanten. Sakewanten, wenten taler sane ngwewehin pola laintai tiosan,minakadi wentuk hurup V
pola laintai tiosan,minakadi wentuk hurup V miwah V mabading, zigzag, melingkar, kantos mapasangan kalih utawi tiga. Akeh pragina ring sasolahan Tari Indang nenten setata pateh utawi nenten kebanda antuk uger-uger. Sakewanten, ketahnyane sasolahan puniki kasolahang antuk 5 pragina kantos lebih saking 25 pragina. Duaning dumun anak istri nenten dados wenten ring anak ramia, dadosnyane sasolahan puniki wantah kasolahang antuk pragina lanang. Sakewanten mangkin, para
antuk pragina lanang. Sakewanten mangkin, para pragina istri sampun dados nyarengin sasolahan puniki, taler masarengan antuk pragina lanang sakewanten mangda tetep nutup auratnyane. Minakadi sane sampun kauningin, saluir gerakan sasolahan puniki pinaka lambang ajahan agama Islam. Contoyane minakadi ritatkala pragina ngerakang tangannyane miwah ngerakang jeriji, kocap manut ceritanyanne gerakan inucap pinaka wentuk pujian majeng Allah SWT. Busana miwah Payasan. Busana sane kanggen olih para
Payasan. Busana sane kanggen olih para pragina istri inggih punika busana tradisional khas saking Minangkabau utawi Melayu. Raris kawewehin antuk makudang-kudang aksesoris utawi payasan, minakadi baju sane goloh, celana selem sane goloh, payasan ring duur, miwah nenten lali nganggen sarung khas Minang. Para pragina lanang nganggen baju sane goloh, celana selem goloh, payasan ring duur, miwah sarung khas Minang. Tiosan punika, busana tukang "Dzikir"
Minang. Tiosan punika, busana tukang "Dzikir" utawi iringan tari ketahnyane nganggen busana koko. Sane ngawinang busana pragina istri miwah pragina lanang mastiosan inggih punika pragina istri patut nganggen jilbab. Puniki mangda nenten ngilangang citra miwah makna Tarian Indang pinaka media dkwah sajeroning nyobiahang ajahan agama Islam. Warna busana sane kanggen sajeroning sasolahan puniki bebas, dados mawarna barak, emas, utawi selem. Raris, papayasan prarainyane, inggian
utawi selem. Raris, papayasan prarainyane, inggian pragina istri utawi lanang nenten wenten uger-uger. Sane pinih mautama saking payasan inucap inggih punika mangda pragina manados sayan becik kacingak. Tiosan punika, payasan sapatutnyane nenten tebel utawi menor, sakewanten tetp prasida nyihnayang keceriaan miwah keanggunan para pragina. Properti. Properti sane kanggen sajeroning sasolahan puniki wantah alat musik marupa indah kemanten. Sakewanten mangkin, alat musik sane kabaos pinaka
mangkin, alat musik sane kabaos pinaka ripal sampun arang kanggen. Manut aab jagate, sasolahan puniki ngawentenang modifikasi rumasuk kawigunan alat musik. Risampune nenten malih nganggen indang pinaka pangasil suara, mangkin Tarian Dinding Badinding puniki nganggen bataran panggung pinaka ngentosin sumber suara. Duaning bataran panggung mirip sareng indang, bataran panggung taler prasida ngasilang suara yening kapukul olih pragina. Tiosan punika, yening dumun wenten makudang-kudang pragina
punika, yening dumun wenten makudang-kudang pragina sane nganggen rebana pinaka aksesoris penunjang, mangkin rebana punika taler sampun arang kanggen. Binannyane, rebana inucap kagentosin antuk keplokan tangan pragina ka anggan pragina utawi ka bataran. Tiosan pinaka meriahang pertunjukkan, dumun rebana miwah indang ketah kanggen pinaka pengatur tempo sasolahan. Sakewanten mangkin soroh alat musik sane kaggen sayan akeh, wit saking marwas, perkusi, tamborin, kantos biola. Alunan
marwas, perkusi, tamborin, kantos biola. Alunan pangiring sasolahan, wenten taler sane nganggen alat musik modern minakadi piano miwah akordion. Tembang miwah syair sasolahan jagi katembangang ritatkala sasolahan kakawitin. Lirik gending. Lirik gending sane kaanggen ring sasolahan niki; Pustaka.
Tari Bidadari Terminang Anak Tari Bidadari Terminang Anak inggih punika sasolahan tradisional sane wit saking Rejang Lebong, Propinsi Bengkulu. Sasolahan puniki sering kasolahang ring akeh acara minakadi nyambrama tamiu, upacara pawiwahan, miwah akeh acara tiosan. Tari Bidadari Terminang Anak utawi ring basa Bengkulu taler kabaos Bidadei Teminang inggih punika sasolahan sane nyihanayang widiadari jegeg sane tedun saking langit nuju ka gumine jagi nunas anak
nuju ka gumine jagi nunas anak alit. Sasolahan puniki ketah kasolahang olih anak istri, antuk silih tunggilnyane nganggen busana sane matiosan. Pragina antuk busana sane matiosan pinaka cihna anak alit saking gumi sane kangkat pinaka pianak olih widiadari. Minakadi sasolahan-sasolahan tradisional ring Indonesia sane nyaratang makna miwah filosofi, Tari Bidadari Terminang Anak taler madue makna inggih punika rejeki sane rauh saking langut mantuk jadma
sane rauh saking langut mantuk jadma ring gumi. Busana miwah Properti. Para pragina ring Tari Bidadari Terminang Anak nganggen busana marupa busana khas anak istri ring Bengkulu kajangkepin antuk senteng. Tiosan punika para pragina taler nganggen payasan ring duur. Ketahnyane sajeroning Tari Bidadari Terminang Anak para pragiannyane nganggen busana sane mawarna cerah. Para pragina ring Tari Bidadari Terminang Anak taler kajangkepin aksesoris. Busana para
Anak taler kajangkepin aksesoris. Busana para pragina sane kapanggih ramia pinaka gegambaran sakayan miwah karakter sane kaduenin olih Rejang Lebong. Gerakan. Gerakan sane kasolahang ring Tari Bidadari Terminang Anak pinih dinamis, harmonis, miwah ritmis. Sakewanten aab jagate ngawinang gerakan ring Tari Bidadari Terminang Anak puniki taler ngalamin panglimbak mangda kacingak sayan becik. Sakewnaten yadiastun kenten pawewehan gerak puniki nenten ngilangin gerakan lami miwah tetep
nenten ngilangin gerakan lami miwah tetep nganutin makna awal sasolahan puniki. Musik Pangiring. Iringan musiknyane, Tari Bidadari Terminang Anak nganggen iringan musik khas wawidangan Rejang Lebong. Pateh minakadi gerakan sasolahannyane, manut panglimbaknyane iringan musik sajeroning Tari Bidadari Terminang Anak taler ngalamin panglimbak miwah paweweh, nyantos suasana sasolahan manados sayan meriah. Panglimbak. Sajeroning panglimbaknyane, kantos mangkin Tari Bidadari Terminang Anak kantun kalestariang ring wawidangan Propinsi
Anak kantun kalestariang ring wawidangan Propinsi Bengkulu. Tari Bidadari Terminang Anak sering kasolahang sajeroning akeh acara minakadi nyambrama tamiu, upacara adat, resepsi pawiwahan utawi ring acara pentas seni. Tiosan punika, mangda sasolahan puniki tetep lestari, nenten kidik taler sekolah-sekolah miwah sanggar tari ring Propinsi Bengkulu sane ngajahin Tari Bidadari Terminang Anak majeng murid-muridnyane. Antuk punika pangaptinnyane mangda prasida manados penerus sana ngupapira Tari Bidadari
manados penerus sana ngupapira Tari Bidadari Terminang Anak ring masa sane jagi rauh.
27 Ilir, Ilir Barat II, Palémbang 27 Ilir (aksara Bali: ᭝᭒᭗᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
35 Ilir, Ilir Barat II, Palémbang 35 Ilir (aksara Bali: ᭝᭓᭕᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
32 Ilir, Ilir Barat II, Palémbang 32 Ilir (aksara Bali: ᭝᭓᭒᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
29 Ilir, Ilir Barat II, Palémbang 29 Ilir (aksara Bali: ᭝᭒᭙᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
30 Ilir, Ilir Barat II, Palémbang 30 Ilir (aksara Bali: ᭝᭓᭐᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
22 Désémber 22 Désémber inggih punika rahina katelungatus seket lima (355) (ka-356 ring warsa Kabisat) miwah rahina ka-duang dasa dadua (22) ring sasih Désémber saking Kaléndér Grégorian utawi Kaléndér Julian. Paindikan. Paindikan ring tanggal punike. Embas. Ipun sané embas ring tanggal puniki. Seda. Ipun sané seda ring tanggal puniki. Piodalan. Piodalan ring tanggal puniki. 21 Désémber - 22 Désémber - 23 Désémber Pustaka.
28 Ilir, Ilir Barat II, Palémbang 28 Ilir (aksara Bali: ᭝᭒᭘᭝​​ᬇᬮᬶᬃ) inggih punika silih tunggil kalurahan sané magenah ring kecamatan Ilir Barat II ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."
Srijaya, Alang-alang Lébar, Palémbang Srijaya (aksara Bali: ᬲ᭄ᬭᬶᬚᬬ) inggih punika silih tunggil kalurahan sané magenah ring kecamatan Alang-Alang Lébar ring wawengkon Kota Palémbang, Sumatera Kelod. Pustaka. Pranala jaba. "cutetan: URL dados kauahin/ilang. Yening URL nenten aktip, ngiring kausap saking lis baduur."